Eftir hörmulegt slys þegar 5 ára sonur hennar drukknar , þá flytur metsöluhöfundurinn Rachel Carlson í kofa úti í sveit , við sjóinn í Skotlandi . En djöflar Rachel hafa elt hana , og einmanaleikinn og ofsóknaræðið , gera það að verkum að hún veit ekki lengur hvað er raunveruleiki og hvað ímyndun , nú þegar hún þarf að berjast fyrir lífi sínu , og draugar ... Lesa meira Eftir hörmulegt slys þegar 5 ára sonur hennar drukknar , þá flytur metsöluhöfundurinn Rachel Carlson í kofa úti í sveit , við sjóinn í Skotlandi . En djöflar Rachel hafa elt hana , og einmanaleikinn og ofsóknaræðið , gera það að verkum að hún veit ekki lengur hvað er raunveruleiki og hvað ímyndun , nú þegar hún þarf að berjast fyrir lífi sínu , og draugar og annar hryllingur herjar á .... minna Fín mynd sem kom skemmtilega á óvart . Ég hafði nú litlar hugmyndir um Half light út frá trailernum og vissi eiginlega ekkert um myndina . En hún segir frá rithöfundinum Rachel Carlson ( Demi Moore ) , sem flytur í sjávarþorp í Skotlandi til að safna kröftum og reyna að finna aftur innblásturinn til skrifanna , eftir að ungur sonur hennar drukknar . Fólkið tekur vel á móti henni og hún telur sig vera á réttri leið . En það virðist sem sonur hennar hafi enn eitthvað ósagt við móður sína að handan . Og fljótlega eftir að hún kynnist myndarlegum vitaverði í þorpinu ( Hans Matheson ) , fara að gerast undarlegir atburðir . Rachel á æ erfiðara með að átta sig á muninum á ímyndun og raunveruleika og það má eiginlega ekki segja meira um framvinduna án þess að spilla fyrir áhorfinu . Half light hefur upp á bjóða mjög heillandi umhverfi , spennandi og flókna ráðgátu-sögu og vel útfærðar og leiknar sögupersónur . Endirinn sjálfur er sannarlega ekki sjálfgefinn og maður stendur eftir svolítið gáttaður . Mæli með þessari !